**POTPORA RAZVOJU MALIH POLJOPRIVREDNIH GOSPODRASTAVA (Sukladna Podmjeri 6.3.1. PRR)**

Potpora kroz ovu Podmjeru podrazumijeva bespovratna financijska sredstva ostvarena za provođenje prihvatljivih aktivnosti u iznosu od 15.000 € u kunskoj protuvrijednosti.

Zahtjev za ovu potporu može se podnijeti samo jednom u toku obračunskog razdoblja.

Isplata dobivene potpore vrši se u dvije rate u razdoblju od najviše 3 godine kako slijedi:

- isplata prve rate u iznosu 50% potpore nakon dobivanja odluke o potpori i

- isplata druge/zadnje rate nakon provedenih aktivnosti.

Osnovni kriterij prihvatljivosti temeljem Pravilnika o provedbi Podmjere 6.3.1.

Korisnici potpore su mala poljoprivredna gospodarstva upisana u Upisnik PG, ekonomske veličine PG-a u iznosu od 2.000 € do max 7.999 €.

Korisnik mora izraditi poslovni plan u kojem mora definirati i ostvariti ciljeve kroz aktivnosti koje će provoditi, a koji se moraju odnositi na:

- modernizaciju i/ili unapređenje poslovanja ili

- povećanje poljoprivrednog kapaciteta iskazanom kroz povećanje ukupne veličine PG-a.

Korisnik je dužan ostati unutar PG i zadržati PG najmanje 5 godina nakon isplate potpore.

Prihvatljive aktivnosti:

- kupnja domaćih životinja, jednogodišnjeg i višegodišnjeg bilja, sjemena i sadnog materijala,

- kupnja, građenje i/ili opremanje objekata u sklopu PG u svrhu obavljanja poljoprivredne proizvodnje ili prerade,

- kupnja ili zakup poljoprivrednog zemljišta,

- kupnja poljoprivredne mehanizacije, strojeva i opreme (može i rabljene),

- podizanje novih i/ili rekonstrukcija postojećih višegodišnjih nasada,

- uređenje i poboljšanje kvalitete poljoprivrednog zemljišta u svrhu poljoprivredne proizvodnje,

- građenje i/ili opremanje objekata za prodaju i prezentaciju vlastitih poljoprivrednih proizvoda uključujući i troškove promidžbe

- stjecanje potrebnih stručnih znanja i sposobnosti za obavljanje poljoprivredne proizvodnje i prerade i

- operativno poslovanje PG.

Kriteriji prihvatljivosti nositelja projekata temeljem Pravilnika za provedbu LEADER-a

- PG mora imati stalno prebivalište ili biti registriran ili imati podružnicu unutar područja koje obuhvaća LAG Moslavina,

- projekt se mora provoditi na području LAG-a,

- nositelj projekta se mora prijaviti u Evidenciju korisnika (pin i lozinka za AGRONET).

Kriteriji odabira LAG-a Moslavina, na temelju kojih će se ocjenjivati projekti

|  |  |  |  |
| --- | --- | --- | --- |
| **TO 1.1.4** | | **Kriteriji odabira projekata namijenjeni razvoju malih poljoprivrednih gospodarstava** | |
| **KRITERIJ** | | | **Bodovi** |
| **1.** | **Ekonomska veličina korisnika** | | **max. 10** |
|  | 2.000 € – 3.999 € | | 10 |
| 4.000 € – 7.999 € | | 7 |
| **2.** | **Status zaposlenja nositelja PG ili člana OPG** | | **max 10** |
|  | Nositelj PG ili član OPG je prije podnošenja Zahtjeva za potporu bio neprekidno nezaposlen 3 godine i više | | 10 |
| Nositelj PG ili član OPG je prije podnošenja Zahtjeva za potporu bio neprekidno nezaposlen manje od 3 godine | | 8 |
| **3.** | **Aktivnosti iz poslovnog plana imaju pozitivan utjecaj na okoliš (moraju se odnositi na obnovljive izvore i/ili uštedu energije)** | | **10** |
| **4.** | **Stupanj razvijenosti JLS na području koje se projekt planira provoditi\*** | | **max. 10** |
|  | I. skupina JLS čija je vrijednost indeksa razvijenosti manja od 60% prosjeka RH | | 10 |
| II. skupina JLS čija je vrijednost indeksa razvijenosti veća od 60% i manja od 80 % prosjeka RH | | 8 |
| III. skupina JLS čija je vrijednost indeksa razvijenosti veća od 80% prosjeka RH | | 6 |
| **5.** | **Aktivnosti iz poslovnog plana odnose se na ekološku poljoprivredu** | | **10** |
| **6.** | **Nositelj projekta je** | | **max 10** |
|  | osoba mlađa od 35 godina | | 10 |
| osoba od 36 do 45 godina | | 8 |
| osoba starija od 45 godina | | 5 |
| **7.** | **Ulaganje se odvija na područjima sa značajnim prirodnim ograničenjima i ostalim posebnim ograničenjima** | | **10** |
| **MAKSIMALNI BROJ BODOVA** | | | **70** |
| **PRAG PROLAZNOSTI** | | | **18** |

\* I. skupina (V. Trnovitica)

II. skupina (Dubrava, Hercegovac, Garešnica, Čazma)

III. skupina (Kloštar Ivanić, Križ, Lipovljani, Popovača, Kutina, Ivanić-Grad, Velika Ludina)

Nositelji projekata prijavljuju se na raspisani javni poziv LAG-u (putem AGRONET-a) koji zaprima prijavnu dokumentaciju i obavlja administrativnu provjeru, provjerava kriterije prihvatljivosti i dodjeljuje bodove sukladno kriterijima ocjenjivanja. LAG radi privremenu rang listu koju mora odobriti UO LAG-a te se sve šalje u APPRRR na konačnu provjeru (provjera prihvatljivih aktivnosti i financijska provjera). APPRRR radi konačnu rang listu (ovisno o raspoloživosti sredstava LAG-a za tu Podmjeru), potvrđuje projekte za koje postoje raspoloživa sredstva, donosi Odluku o odabiru i vrši isplatu nositelju projekta.